Michel Chamillart

Michel CHAMILLART, naskiĝinta la 2-an de januaro 1652 en Parizo kaj mortinta la 14-an de aprilo 1721, estis franca ŝtatoficisto, politikisto kaj ministro. Samtempe ministro pri financoj kaj pri milito, li interalie devis alfronti la financan krizon de 1709 kaj la militon de hispana sukcedo.

Li estis membro de eminenta jurista familio el Sens. Lia patro Guy Chamillart estis prokuroro, poste reĝa intendanto.

Li klopodis plibonigi la reĝajn financojn, kreante pliajn oficojn kaj nobeligojn kaj plibonigante la rendimenton de la impostoj. Koncerne militajn aferojn, li provis restarigi la francajn armeojn post la malvenkoj de Hochstedt (1704) kaj Ramillies (1706).

Kategorio:Mortintoj en Parizo
Kategorio:Naskiĝintoj en Parizo
Kategorio:Francaj ministroj pri financoj
Kategorio:Ligoj al bibliotekoj